मैथिली साहित्य. . . खास क' मैथिली कविता मे जखन प्रगतिशील, यथार्थवादी आ आधुनिकता सं लैस रचना संसारक गप्प उठैत अछि तं सभ सं पहिने मोन मे यात्रीजीक छवि-स्मृति अभरैत अछि । मैथिली कविता मे आधुनिकताक नींव यात्रीजी रखने छलाह। हिनका द्वारा देव भाषा संस्कृत मे रचित पोथी - लेनिन शतकम आ कृषक शतकमक नामे एहि बातक पुष्टिक लेल पर्याप्त अछि की बाबा सदति नवीनताक पक्षधर रहलाह । हुनका छन्द पर अपूर्व पकड़ि छलनि । बाबा अपन कविता मे छन्दक शास्त्रीयता सं ओकर लोक प्रचलित रूप मे प्रयोग कएने छथि ।
 यात्रीजी कविताक स्वरूप, शिल्प, भाषा , बिषय आदि मे बहुतो तरहक प्रयोग केलनि, जे कालान्तर मे मैथिली काव्य धाराक दशा ओ दिशा बदलि देलक । मुदा ई खेदक गप्प थिक जे ओ आर्थिक विवशताक मादे मैथिली मे कम आ हिन्दी मे बेसी रचलनि । हुनकहि शब्दे - पेट तॅ हिंदिए सं भरैत अछि तें अपन कोढ़-करेज खखोड़ि जे किछु होइए से ओकरे पीड़ी पर चढ़ा रहल छी ।
 आइ यात्रीजी सदेह हमरा सभक मध्य नहि छथि मुदा हुनक स्मृति शेष / रचना संसार सदैव हमरालोकनिक मध्य अमर रहत आ रचनाकारक आगामी पीढ़ीक पथ निर्देशित करैत रहत ।
 धूरत की जगतारनि ।
 माॅ मिथिले ,ई अंतिम प्रणाम ।
 माॅ मिथिले ई अंतिम प्रणाम ।
 माॅ मिथिले, ई अंतिम प्रणाम । ।
 खोलू कावाड़;
झाॅझनक फाॅकसॅ हुलकि - हुलकि भोरूक इजोत !
 नवतुरिए आबओ आगाँ. .
 एक-एक सेकेंड बान्हल !
 सुनियन्त्रित एक-एक भाव !
 खंड प्रीतिक सोन्हगर उपायन ?
 धर्म-अर्थ-काम-मोक्ष !
 टटका-मन्त्र थीक,
नवतुरिए आबओ आगाँ ! !
 हमरा लोकनि दिअइ आशीर्वाद निश्छल मोने;
ढेकी नहि कूटी अपनहि अमरत्व टाक. . . ।
 कोम्हर जाए छएँ ?
 ओ गबइत छउ बटगवनी,
तों गुम्म किएक छएँ ?
 त'हूँ ध' ले कोनो भनिता !
 बिहुँसि रहल अछि!
 टटका स्पंदन भरि देलकइए। 